**ŠKODA Slovakia Motorsport nateraz končí spoluprácu s Martinom Kočim**

**› Spolupráca ŠKODA AUTO Slovensko s tímom Styllex motorsport po troch úspešných rokoch končí**

**› Martin Koči sa rozhodol prijať nové výzvy a vyskúšať šampionát JWRC**

**Bratislava 22. decembra 2020 – Tím ŠKODA Slovakia Motorsport na palube so špičkovým jazdcom Martinom Kočim dosiahol na domácom šampionáte obrovské úspechy. Spolupráca slovenského importéra ŠKODA AUTO Slovensko a tímu Styllex motorsport však nateraz končí, Martin Koči sa po dvojnásobnom zisku titulu Majstra Slovenska v rally rozhodol vyskúšať zabojovať o titul v šampionáte JWRC.**

*„Spolupráca s Martinom Kočim bola nadmieru úspešná už od prvého roka nášho spoločného ťaženia. Hneď na začiatku sme dvakrát za sebou obhájili titul absolútneho Majstra Slovenska a sme naozaj hrdí, že za tím ŠKODA Slovakia Motorsport jazdil práve Martin a my sme tak mohli podporiť jeho talent. Martinovi pevne držíme palce v jeho ďalšej kariére profesionálneho rely jazdca. Veríme, že obrovskú príležitosť pôsobiť v šampionáte JWRC využije vďaka jeho talentu a získaným skúsenostiam naplno a Slovensko bude opäť reprezentovať zo stupňov víťazov,“* hovorí Roman Rajtár, vedúci marketingu ŠKODA AUTO Slovensko.

*„Za spoluprácu so ŠKODA AUTO Slovensko som veľmi vďačný. Toto spojenie bolo obojstranne veľmi prospešné a pre mňa veľmi obohacujúce. Dostal som príležitosť, za ktorú som nesmierne vďačný. Teraz však prišiel čas opäť sa posunúť ďalej, no verím, že naše cesty sa opäť raz stretnú,*” uvádza Martin Koči a dodáva: „*Snažil som sa dôstojne reprezentovať farby značky ŠKODA a zároveň som dostal mnoho príležitostí na môj profesijný a osobnostný rast.*”

Martin Koči sa po troch rokoch spolupráce so ŠKODA AUTO Slovensko v šampionáte Majstrovstiev Slovenska v rally, kde sa stal dvojnásobným majstrom so špeciálom ŠKODA FABIA R5 evo, rozhodol prijať nové výzvy a svoje šťastie skúsi v šampionáte FIA Junior World Rally Championchip, ktorý je jednou z kategórií FIA World Rally Championchip (WRC).

Pojmy ŠKODA a rely patria už dlhé roky k sebe. Tímy ŠKODA vyhrali nielen tituly Majstrovstiev sveta FIA WRC 2, ale aj 14 národných a niekoľko regionálnych šampionátov. Kľúčom k úspechu je plodná a úzka spolupráca medzi odborníkmi zo ŠKODA AUTO v oblasti motoršportu a ľuďmi z oddelení výskumu a vývoja, vďaka čomu sú závodné autá značky ŠKODA vždy spoľahlivé, a to aj v tých najťažších podmienkach. Aktuálnym vozidlom je ŠKODA FABIA R5 evo 2, ktorá žiari na tratiach rýchlostných skúšok v rôznych kútoch sveta. Najnovší model uspel v náročných podmienkach súťaží po celom svete a v priebehu troch sezón zbierali úspechy nielen modely pilotované jazdcami továrenských tímov, ale aj špeciály štartujúce pod hlavičkou zákazníckych tímov ŠKODA.

**Pre ďalšie informácie, prosím, kontaktujte:**

Lenka Kalafut Lendacká, PR manager, ŠKODA AUTO Slovensko s.r.o.

T +421 904 701 339

[](https://www.skoda-storyboard.com/sk/odber-noviniek/)[lenka.kalafut.lendacka@skoda-auto.sk](mailto:lenka.kalafut.lendacka@skoda-auto.sk)

|  |  |  |  |
| --- | --- | --- | --- |
| [Výsledek obrázku pro twitter facebook instagram logo](https://www.facebook.com/skoda.cz) | [/SkodaAutoSK](https://www.facebook.com/SkodaAutoSK) | [Výsledek obrázku pro twitter facebook instagram logo](https://www.instagram.com/skodacr/) | [/SkodaAutoSK](http://www.instagram.com/SkodaAutoSK) |

Fotografie k téme:

|  |  |
| --- | --- |
|  | **ŠKODA Slovakia Motorsport nateraz končí spoluprácu s Martinom Kočim**  Tím ŠKODA Slovakia Motorsport na palube so špičkovým jazdcom Martinom Kočim dosiahol na domácom šampionáte obrovské úspechy.  [**Download**](https://cdn.skoda-storyboard.com/2020/02/SP_10149.jpg)  **Zdroj: ŠKODA AUTO** |
|  | **ŠKODA Slovakia Motorsport nateraz končí spoluprácu s Martinom Kočim**  Spolupráca slovenského importéra ŠKODA AUTO Slovensko a tímu Styllex motorsport sa končí, Martin Koči sa po dvojnásobnom zisku titulu Majstra Slovenska v rally rozhodol vyskúšať zabojovať o titul v šampionáte JWRC.  [**Download**](https://webapps.skoda-auto.sk/PR/Koci/Koci_1.JPG) **Zdroj: ŠKODA AUTO** |

**ŠKODA AUTO**

* tento rok oslavuje 125. výročie od svojho založenia v roku 1895, v období začiatkov individuálnej mobility, a je tak jednou z najstarších doteraz aktívnych automobiliek na svete,
* v súčasnosti ponúka zákazníkom 10 modelových radov osobných automobilov: CITIGO, FABIA, RAPID, SCALA, OCTAVIA, SUPERB, KAMIQ, KAROQ. KODIAQ a ENYAQ iV,
* v roku 2019 dodala zákazníkom celosvetovo viac ako 1,24 milióna vozidiel,
* od roku 1991 patrí do koncernu Volkswagen, jedného z globálne najúspešnejších automobilových výrobcov. ŠKODA  AUTO v koncernovom zväzku samostatne vyrába a vyvíja popri vozidlách taktiež komponenty ako sú motory a prevodovky,
* prevádzkuje tri výrobné závody v Českej republike; vyrába v Číne, Rusku, na Slovensku a v Indii, väčšinou prostredníctvom koncernových partnerstiev, ďalej tiež na Ukrajine a v Kazachstane v spolupráci s lokálnymi partnermi,
* zamestnáva celosvetovo zhruba 42 000 pracovníkov a je aktívna na viac ako 100 trhoch,
* v rámci Stratégie 2025 prechádza transformáciou od výrobcu automobilov k „Simply Clever spoločnosti ponúkajúcej najlepšie riešenie mobility“.